Daɣ netta aṭas n teqcicin isselxasen iceṭṭiḍen-nsent. Nekk d yiwet seg-sent ttexla‘eɣ mi ara d-mmɣent fell-i tmeqranin, yiwet seg yiḍarren, tayeḍ seg yifassen akken ad iyi cucfent s waman isemmaḍen, di berra. Nettɣimi akken kra n dqayeq ttbanent-aɣ-id d iseggasen me‘na ur uɣaleɣ ara ad geɣ aman n tasa deg wusu. Mi wwḍeɣ ɣer uɣerbaz n warrac, yeṭṭef-it yiwen n urgaz d ultma-s, deg wass xeddmen dinna, deg yiḍ ttalin ɣer uxxam aqdim n tiɣilt, ttnsun din yerna ad d-swejden lqut-nsen.